REPUBLIKA HRVATSKA

KOPRIVNIČKO – KRIŽEVAČKA ŽUPANIJA

OSNOVNA ŠKOLA LJUDEVITA MODECA KRIŽEVCI

Franje Račkog 3, Križevci

ZAPISNIK

S RODITELJSKOG SASTANKA RODITELJA UČENIKA SEDMIH RAZREDA

Roditeljski je sastanak održan 11. travnja 2022. godine. u 18:30 sati na platformi *Microsoft Teams.*

Na roditeljskom su sastanku sudjelovali roditelji učenika 7.a, 7. b, 7. c, 7. d, 7. e (74 roditelja), razrednice (Katarina Mijić, Danijela Zagorec, Marjana Fržović, Nina Drakulić, Gordana Podravec) i ravnatelj Tomislav Bogdanović.

Predloženi Dnevni red:

Ad. 1. Predstavljanje i odabir ponuda agencija za višednevnu izvanučioničku nastavu

učenika sedmih razreda u Istru

Ad. 2. Razno (pitanja i prijedlozi)

Ad. 1. Na ovom je roditeljskom sastanku cilj bio roditeljima prikazati ponude agencija za višednevnu izvanučioničku nastavu u Istru, a roditelji su trebali odabrati najpovoljniju i njima najprihvatljiviju ponudu. Najavili su se predstavnici agencija *Koncept putovanja* i *TRAKOSTYAN-TOURS* koji će roditeljima predstaviti svoje ponude.

Ravnatelj se na početku sastanka na daljinu obratio svim roditeljima koji su sastanak pratili preko korisničkog računa svoje djece na platformi *Microsoft Teams.* Utvrdio je kako se u sastanak uključilo 74 roditelja. Na sastanku će se predstaviti agencije, zatim će roditelji pristupiti glasovanju u anketi koja će biti postavljena u sastanak.

U sastanak su se uključile predstavnice putničkih agencija i pomoću prezentacije roditeljima prezentirale svoju ponudu.

Nakon predstavljanja agencija, roditelji su mogli postavljati pitanja i uslijedilo je glasovanje koje je trajalo pet minuta.

Ravnatelj je u razgovor sastanka poslao anketu u kojoj se trebala odabrati jedna agencija, *Koncept putovanja* ili *TRAKOSTYAN-TOURS.*

Ubrzo su stigli i rezultati glasovanja koji su sljedeći: putnička agencija *Koncept putovanja* dobila je 20 glasova, a putnička agencija *TRAKOSTYAN-TOURS* dobila je 54 glasa.

Ravnatelj je nakon uvida u glasovanje objavio kako je većina glasača (njih 54) izabrala ponudu agencije *TRAKOSTYAN-TOURS* u iznosu od 1255 kn. Izvanučionička će nastava biti realizirana 2., 3. i 4. lipnja 2022. godine.

Ukupno je glasovalo 74 roditelja.

Ad. 2. Roditelji su bili pozvani postaviti bilo kakva pitanja o putovanju ravnatelju ili razrednicama. Dodatnih pitanja nije bilo.

Ravnatelj je naglasio kako će prije same višednevne izvanučioničke nastave roditelji s agencijom potpisati ugovor o putovanju i odabrati način plaćanja.

Sastanak je završen u 19.35 sati.

Križevci, 11. travnja 2022.